Яшчэ больш пытанняў узнікла пасля таго, як спадар Сайкоўскі агучыў новы тэкст абвінавачання. Аказалася, практычна нічога новага пракурор не сказаў, толькі змяніў некалькі фармуліровак. Напрыклад, ён па гадам распісаў “запазычанасць Бяляцкага перад дзяржаваю ў выглядзе нясплочаных падаткаў з пералічаных на рахункі праваабаронцы сродкаў ад заходніх донараў. Апроч таго, як гаворыцца ў новым тэксце абвінавачання, Бяляцкі атрымліваў частку прыбыткаў з грошай, што паступалі на яго замежныя банкаўскія рахункі, у сувязі з выкананнем ім дамоўных абавязацельстваў перад заходнімі фондамі. У папярэднім варыянце казалася, што ўсе сродкі, якія знаходзіліся на літоўскіх і польскіх рахунках Бяляцкага, былі ягоным прыбыткам. Вось і ўсе адрозненні.